दिल्ली: नीति आयोग की चारदीवारी से टकराई DTC की बस, चालक अस्पताल में
डीटीसी की एक बस मध्य दिल्ली में नीति आयोग की इमारत की चारदीवारी से टकरा गई। घायल बस चालक को अस्पताल में दाखिल कराया गया है।
नई दिल्ली: डीटीसी की एक बस मध्य दिल्ली में नीति आयोग की इमारत की चारदीवारी से टकरा गई। पुलिस ने शुक्रवार को बताया कि यह घटना बृहस्पतिवार रात 11 बजकर 30 मिनट पर हुई। घायल बस चालक को अस्पताल में दाखिल कराया गया है।एक वरिष्ठ पुलिस अधिकारी ने बताया कि लापरवाही और तेजी से वाहन चलाने का मामला दर्ज कर लिया गया है।